
PERKROVOS STOČIŲ, MAISTO ATLIEKŲ APDOROJIMO IR ATLIEKŲ MECHANINIO RŪŠIAVIMO PASTATŲ PATALPŲ BEI ĮRENGINIŲ VALYMO PASLAUGŲ TEIKIMO SUTARTIS Nr. 

2026 m. rugsėjo   d.
Panevėžys

UAB Panevėžio regiono atliekų tvarkymo centras, įmonės kodas 300127004, Beržų g. 3, Panevėžys, atstovaujama laikinai einančio direktoriaus pareigas Gintauto Ulio, veikiančio pagal įmonės įstatus (toliau – Klientas), iš vienos pusės, 
ir ................................, įmonės kodas ......................, .............................., atstovaujama ..........................., veikiančio pagal .................................. (toliau – Paslaugų teikėjas), iš kitos pusės, 
sudarėme šią sutartį.

1. SUTARTIES OBJEKTAS
1.1. Šia Sutartimi Paslaugų teikėjas įsipareigoja teikti perkrovos stočių, maisto atliekų apdorojimo ir atliekų mechaninio rūšiavimo pastatų patalpų bei įrenginių valymo paslaugas Biržų rajone, Rokiškio mieste ir Panevėžio rajone šioje Sutartyje ir Techninėje specifikacijoje (Sutarties priedas Nr. 2) nustatytomis sąlygomis.
1.2. Paslaugų teikimo vietos, apimtys ir paslaugų atlikimo reikalavimai nustatyti Techninėje specifikacijoje (Sutarties priedas Nr. 2).
1.3. Sutartis sudaryta įvykdžius žaliąjį pirkimą, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.1 papunkčiu.

2. PASLAUGŲ KAINA IR ATSISKAITYMO TVARKA
2.1. Sutartyje nustatoma fiksuoto įkainio kainodara. Galutinė suma, kurią Klientas sumokės Paslaugų teikėjui, priklausys nuo faktiškai suteiktų paslaugų kiekio (apimties). Klientas už suteiktas paslaugas moka pagal Sutarties priede Nr. 1 „Tiekėjo pasiūlymas“ nurodytus įkainius.
2.2. Pradinė sutarties vertė – .................... Eur be PVM.
2.3. Paslaugų kaina apima visas su paslaugų suteikimu susijusias išlaidas, įskaitant darbuotojų darbo užmokesčio ir su juo susijusias išlaidas, transporto, valymo priemonių, aukšto slėgio plovimo įrangos, keltuvų, pastolių ar kitos darbui aukštyje reikalingos įrangos, asmeninių apsaugos priemonių bei visas kitas išlaidas, būtinas tinkamam paslaugų suteikimui.
2.4. Klientas gautą PVM sąskaitą-faktūrą už atliktas paslaugas apmoka per 30 (trisdešimt) kalendorinių dienų nuo PVM sąskaitos – faktūros, kartu su suteiktų paslaugų perdavimo-priėmimo aktu pateikimo sąskaitų administravimo bendrojoje informacinėje sistemoje „SABIS“ dienos. Paslaugų teikėjas PVM sąskaitas faktūras, kreditinius ir debetinius dokumentus teiks naudojantis tik informacinės sistemos „SABIS“ priemonėmis. Jeigu Paslaugų teikėjas nepateikia elektroninės sąskaitos, Klientas turi teisę neatlikti mokėjimo.
2.5. Pridėtinės vertės mokestis skaičiuojamas ir apmokamas Lietuvos Respublikos galiojančių teisės aktų nustatyta tvarka pagal tuo metu galiojančius tarifus, kuris Sutarties pasirašymo metu yra 21 proc. Pasikeitus Lietuvos Respublikoje galiojančiuose teisės aktuose numatytam PVM dydžiui, PVM bus apskaičiuojamas galiojančių teisės aktų nustatyta tvarka, taikant PVM dydį, galiojantį prievolės apskaičiuoti PVM atsiradimo momentu.

3. SUBTIEKIMAS IR SUBTIEKĖJO KEITIMO TVARKA
3.1. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
3.2. [bookmark: _Ref45024033]Paslaugų teikėjas įsipareigoja užtikrinti, kad Sutartį vykdys Pirkime pasiūlyti ir (ar) kvalifikacinius reikalavimus atitinkantys subtiekėjai. Paslaugų teikėjas yra atsakingas už subtiekėjų vykdomą Sutarties dalį, lyg ją vykdytų pats ir privalo užtikrinti, kad subtiekėjai laikytųsi Sutarties nuostatų.
3.3. Paslaugų teikėjas patvirtina, kad Sutarties vykdymui pasitelks šiuos subtiekėjus:
3.3.1. Sutarties vykdymui subtiekėjai nebus pasitelkiami.  
3.4. Paslaugų teikėjas turi teisę Sutarties vykdymui pasitelkti naujus, 3.3.1 papunktyje nenurodytus subtiekėjus. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Klientui pranešti tuo metu žinomų subtiekėjų pavadinimus, kontaktinius duomenis ir jų atstovus. Klientas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
3.5. Paslaugų teikėjas gali keisti Sutartyje nurodytus subtiekėjus šiame Sutarties skyriuje nustatytais atvejais ir tvarka gavęs Kliento rašytinį sutikimą. 
3.6. Klientas Sutarties vykdymo metu gali inicijuoti subtiekėjo, numatyto Sutartyje, pakeitimą, raštu nurodydamas tokio keitimo motyvus.
3.7. Naujo subtiekėjo pasitelkimą ar Sutartyje nurodyto subtiekėjo keitimą iniciuojanti Šalis turi raštu kreiptis į kitą Šalį ir gauti jos rašytinį sutikimą. Šalis, į kurią kreipėsi, turi atsakyti ne vėliau, kaip per 5 (penkias) darbo dienas ir tik pagrįstais atvejais turi teisę nesutikti su subtiekėjo pakeitimu kitais nei šiame Sutarties skyriuje nustatytais pagrindais.
3.8. Šalims sutikus dėl subtiekėjo pakeitimo ar naujo subtiekėjo pasitelkimo, Šalys raštu sudaro susitarimą dėl subtiekėjo pakeitimo. Šis susitarimas yra neatskiriama Sutarties dalis. Naujas subtiekėjas gali pradėti vykdyti jiems Paslaugų teikėjo pavestus įsipareigojimus pagal Sutartį ne anksčiau, nei bus pasirašytas šis susitarimas.

4. PASLAUGŲ TEIKĖJO TEISĖS IR PAREIGOS
4.1. Teikti Sutarties priede Nr. 2 nurodytas valymo paslaugas.
4.2. Valymo darbus pradėti, darbų pradžios datą iš anksto suderinus su Klientu. Valymo darbus visiškai atlikti nuo suderintos darbų pradžios dienos:
· perkrovos stotyse – per 5 darbo dienas; 
· maisto atliekų apdorojimo (MVA) pastate – per 7 darbo dienas; 
· mechaninio biologinio apdorojimo (MBA) pastatuose – per 10 darbo dienų. 
4.3. Paslaugas atlikti laiku ir kokybiškai, savo lėšomis pasirūpinant visa darbams atlikti reikalinga įranga, mechanizmais, keltuvais, kopėčiomis, pastoliais, valymo priemonėmis ir kitomis darbo priemonėmis. Paslaugų teikėjas įsipareigoja užtikrinti, kad Sutartyje numatytas paslaugas teiks tik tokią teisę turintys asmenys. 
4.4. Užtikrinti saugų darbų vykdymą, laikytis darbuotojų saugos ir sveikatos reikalavimų bei užtikrinti, kad darbuotojai būtų instruktuoti ir apmokyti atlikti darbus, įskaitant darbą aukštyje. Jeigu pagal teisės aktų reikalavimus konkretiems darbams atlikti reikalingi specialūs mokymai, pažymėjimai, atestatai ar kiti kvalifikaciją patvirtinantys dokumentai, Paslaugų teikėjas privalo užtikrinti, kad šiuos darbus atliktų reikiamą kvalifikaciją turintys darbuotojai.
4.5. Prieš pradėdamas valymo darbus Paslaugų teikėjas privalo įvertinti valomų įrenginių saugaus valymo sąlygas ir pagal poreikį imtis papildomų apsaugos priemonių – uždengti, izoliuoti ar kitaip apsaugoti įrenginių elektronines bei kitas jautrias dalis nuo drėgmės, valymo priemonių ir galimų pažeidimų. Valymo darbai turi būti atliekami taip, kad nebūtų pažeisti įrenginiai, jų elektroninės dalys, laidai, jungtys ir kiti komponentai. 
4.6. Prieš pradėdamas teikti paslaugas Paslaugų teikėjas turi pateikti dokumentus, patvirtinančius naudojamų valymo priemonių atitiktį Techninėje specifikacijoje nustatytiems aplinkos apsaugos kriterijams (saugos duomenų lapus ir ekologinius sertifikatus) arba lygiaverčius įrodymus. 
4.7. Paslaugų teikėjas privalo užtikrinti, kad atliekant darbus nebūtų sugadintas Kliento turtas. Jeigu valymo metu padaroma žala Kliento turtui, Paslaugų teikėjas privalo ją atlyginti Lietuvos Respublikos teisės aktų nustatyta tvarka. 
4.8. Nekokybiškos ar Sutartyje ir (ar) Techninėje specifikacijoje nustatytų reikalavimų neatitinkančios Paslaugos turi būti ištaisytos Paslaugų teikėjo lėšomis ne vėliau kaip per 5 (penkias) darbo dienas nuo Kliento pretenzijos pateikimo dienos.

5. KLIENTO TEISĖS IR PAREIGOS 
5.1. Sudaryti tinkamas sąlygas Paslaugų teikėjui ir jo darbuotojams Sutartyje numatytoms paslaugoms atlikti.
5.2. Bendradarbiauti su Paslaugų teikėju ir teikti pagrįstai reikalingą informaciją Sutarties vykdymo metu.
5.3. Suteikti Paslaugų teikėjui galimybę prisijungti prie darbams atlikti reikalingų šalto vandens ir elektros energijos šaltinių.
5.4. Priimti tinkamai ir kokybiškai suteiktas Paslaugas, atitinkančias Sutarties ir Techninės specifikacijos reikalavimus, bei Sutartyje nustatyta tvarka ir terminais atsiskaityti su Paslaugų teikėju.
5.5. Kliento paskirtas už Sutarties vykdymą atsakingas asmuo turi teisę Sutarties vykdymo metu tikrinti Paslaugų teikėjo atliekamų darbų kokybę ir atitiktį Sutarties bei Techninės specifikacijos reikalavimams.

6. ŠALIŲ ATSAKOMYBĖ
6.1. Paslaugų teikėjas, nesuteikęs paslaugos šioje sutartyje nustatytais terminais, moka Klientui 0,02 % dydžio delspinigius nuo laiku nesuteiktos paslaugų kainos be PVM už kiekvieną uždelstą dieną.
6.2. Klientas, nesumokėjęs už suteiktas paslaugas per sutartyje nustatytus terminus, moka Paslaugų teikėjui 0,02 % nuo laiku nesumokėtos sumos be PVM dydžio delspinigius už kiekvieną uždelstą dieną.
6.3. Nustačius, kad Paslaugų teikėjas nesilaiko 4.6. ir 4.7. punktuose nustatytų aplinkosauginių reikalavimų, taikoma 500,00 Eur bauda už kiekvieną nustatytą atvejį.
6.4. Kiekviena Šalis įsipareigoja atlyginti kitai Šaliai patirtus nuostolius ar išlaidas (tarp jų teismo ir pagrįstas advokatų išlaidas) dėl šioje Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis joje numatytomis sąlygomis ir tvarka nutraukiama).

7. SUTARTIES GALIOJIMAS, PAKEITIMAI IR NUTRAUKIMAS
7.1.Ši Sutartis įsigalioja nuo jos pasirašymo dienos ir galioja 2 (du) mėnesius. Sutarties pratęsimas nenumatomas.
7.2. Klientas turi teisę vienašališkai nutraukti Sutartį, jeigu:
7.2.1. Paslaugų teikėjas nepradeda teikti Paslaugų sutartu laiku arba nevykdo Sutartyje ir Techninėje specifikacijoje nustatytų Paslaugų atlikimo terminų;
7.2.2. Paslaugų teikėjas teikia Paslaugas nekokybiškai, pažeidžia Sutarties ir (ar) Techninės specifikacijos reikalavimus ir per Kliento nustatytą terminą nepašalina nustatytų trūkumų;
7.2.3. Paslaugų teikėjas kitaip iš esmės pažeidžia Sutartį;
7.2.4. Lietuvos Respublikos viešųjų pirkimų įstatymo 90 straipsnyje nustatytais atvejais ir tvarka.
7.3. Sutartis gali būti nutraukta Šalių rašytiniu susitarimu, apie tai kitą Šalį raštu įspėjus prieš 30 (trisdešimt) kalendorinių dienų.

8. GINČŲ SPRENDIMO TVARKA
8.1. Sutarties Šalys įsipareigoja imtis visų priemonių laiku ir sąžiningai vykdyti visas šios Sutarties sąlygas. Sutarties vykdymo metu kilę ginčai sprendžiami derybų būdu.
8.2. Jeigu Šalims nepavyksta ginčo išspręsti derybomis per 15 (penkiolika) darbo dienų, ginčas sprendžiamas Lietuvos Respublikos teisės aktų nustatyta tvarka Lietuvos Respublikos teismuose.

9. KITOS SĄLYGOS
9.1. Sutarties sąlygos gali būti keičiamos Viešųjų pirkimų įstatymo 89 straipsnyje nustatyta tvarka.
9.2. Kliento darbuotojai, atsakingi už sutarties vykdymą – aikštelių priežiūros vadybininkė Živilė Uptaitė-Reingardtienė, tel. 0 615 81 331, el. p. zivile.uptaite-reingardtiene@pratc.lt, už sutarties ir pakeitimų paskelbimą – viešųjų pirkimų specialistė Renata Piragienė, tel. 0 629 17 680, el. p. renata.piragiene@pratc.lt.   
9.3. Paslaugų teikėjo atsakingas asmuo už sutarties vykdymą –                         tel. Nr.                              el. p. 

PRIDEDAMA:
1. Tiekėjo pasiūlymas;
2. Techninė specifikacija;
3. Informacinis pranešimas tiekėjams.

10. ŠALIŲ REKVIZITAI:

[bookmark: _Hlk197698636][bookmark: _Hlk135819886]KLIENTAS                                                                 	PASLAUGŲ TEIKĖJAS	              
UAB Panevėžio regiono atliekų tvarkymo centras	
Beržų g. 3, Panevėžys				
Į. k. 300127004,                                                            

Priedas Nr. 1



















































Priedas Nr. 2
